JY LEES NOU Mmm melk!
Meeste ma’s is reeds bewus van die belangrikheid van melk as deel van ‘n baba of kleuter se eetplan. Jy moet egter aanhou om jou kinders melk te gee, selfs tot hulle tieners is. Jou tiener, en jy, moet ten minste twee tot drie porsies laevetsuiwelprodukte per dag eet. Dieetkundige Irene Labuschagne verduidelik hoekom melk belangrik is.
Dis ’n mite dat melk ’n mens vet maak en hartsiektes veroorsaak. As deel van ’n gebalanseerde dieet, is selfs volroommelk gesond. Ander hoëvet-suiwelprodukte soos room, botter en harde kaas, behoort net af en toe, en in kleiner hoeveelhede, ingeneem te word.
Wat is die “magiese bestanddeel” in melk en suiwelprodukte wat teen hipertensie en beroerte beskerm? ’n Hoër suiwelinname, as deel van ’n gebalanseerde dieet, beskerm teen hipertensie en beroerte.
Melk, laevet of afgeroom - 1 kopie (250 ml)
Maas, laevet - 1 koppie (250 ml)
Jogurt, laevet, versoet - 1 bakkie 100ml
Afgeroomde melkpoeier - ¼ koppie
Laevetmaaskaas - ¼ koppie
Vetvrye gewone jogurt - 1 koppie
Kaas (harde kaas) - 30g
- Irene Labuschagne